open-index/open-wikipedia-markdown huggingface dataset:
Marte Dobbertin Gram

**Marte Charlotte Dobbertin Gram** (født i 1991) er en norsk forsker og tidligere rytmisk gymnast som representerte Asker Turnforening.

## Idrettskarriere
Hun vant mangekamp under norgesmesterskapet i rytmisk gymnastikk i 2009 og ble tildelt kongepokalen.

## Referanser


## Eksterne lenker
* 
* Marte Charlotte Dobbertin Gram . Norges Idrettshøgskole. Besøkt 22. februar 2021.
Samveldelekene for ungdom 2017

**Samveldelekene for ungdom 2017** ble arrangert i Nassau på Bahamas i 2017.

## Medaljetabell

## Referanser
Matt Murray (ishockeyspiller)

**Matthew Murray** (født 25. mai 1994) er en canadisk ishockeymålvakt som spiller for Toronto Maple Leafs i NHL.

Han har tidligere spilt for Ottawa Senators og Pittsburgh Penguins.

Murray vant Stanley Cup med Penguins 2016 og 2017.

## Referanser


## Eksterne lenker
*
Det republikanske og konservative folkepartiet

**Det republikanske og konservative folkepartiet** (estisk: *Vabariiklaste ja Konservatiivide Rahvaerakond*, VKRE) var et politisk parti i Estland fra 1994 til 1998.

Forløperne til Det republikanske og konservative folkepartiet var i stor grad Det estiske konservative folkepartiet og Det republikanske samlingspartiet, som ble dannet i glasnosttiden. Da Estland erklærte sin uavhengighet fra Sovjetunionen, og de første frie parlamentsvalgene ble holdt i 1992, stilte disse partiene i det konservative-kristendemokratiske valgforbundet «Fedreland». Partisystemet var ustabilt, og de parlamentariske samarbeidsforholdene var vanskelige.

I 1994 ble valgforbundet «Fedreland» splittet, og Mart Laars høyreregjering brøt sammen. De mer nasjonalkonservative brøt ut og dannet Det republikanske og konservative folkepartiet, mens resten av valgforbundet samt ERSP konsoliderte seg i Fedrelandsunionen. En liberal gruppe hadde allerede forlatt valgforbundet og dannet Det estiske reformpartiet. Det republikanske og konservative folkepartiet var spesielt opptatt av det lokale selvstyret og bekymret for en sterk, sentralisert statsmakt. Partiet fikk en parlamentsgruppe med ni medlemmer med Karin Jaani som leder og Enn Tarto som nestleder. Vootele Hansen og Kaido Kama satt i Andres Tarands overgangsregjering som miljøvernminister og innenriksminister.

Ved parlamentsvalget i mars 1995 stilte partiet under navnet Høyresiden (estisk: *Parempoolsed*) med Ülo Nugis som frontfigur og fikk fem mandater. Karin Jaani ble fritatt fra sine politiske verv i oktober 1995. Parlamentsgruppens leder fra 1996 til 1998 var Vootele Hansen, mens partisekretær var Sulev Alajõe. Partiet satt i opposisjon i hele perioden. Det republikanske og konservative folkepartiet undertegnet en samarbeidsavtale med Fedrelandsunionen i februar 1996. Partiet gjorde det uventet godt i lokalvalgene i 1996, og fikk ti mandater i byrådet (representantskapet) i Tallinn.

I 1998 slo Det republikanske og konservative folkepartiet seg sammen med Bondepartiet, som ikke satt i parlamentet. Heretter kalte de seg bare Folkepartiet. I 1999 slo de seg sammen med sosialdemokratene til Det moderate folkepartiet, nå Det sosialdemokratiske partiet.

## Parlamentsmedlemmer
*Sulev Alajõe (1994–1995)
*Illar Hallaste (1994–1998, ekskludert)
*Vootele Hansen (1994–1998)
*Andres Heinapuu (1994–1995)
*Rein Helme (1994–1995)
*Karin Jaani (1994–1995, frasa seg mandatet)
*Kaido Kama (1994–1995, frasa seg mandatet)
*Indrek Kannik (1994–1995; 1995–1998, vara)
*Enn Tarto (1994–1998)
*Mart Nutt (1994–1998, vara)
*Ilmar Pärtelpoeg (1994–1995, vara)
*Ülo Nugis (1995)

## Referanser
Avalon (album)

***Avalon*** er det åttende og siste studioalbumet til det engelske pop-, rock-bandet Roxy Music. Det ble spilt inn i 1981–82 i Compass Point Studios i Nassau, Bahamas, albumet ble gitt ut i mai 1982.

Det var bandets mest suksessfulle studioalbum, og nådde nr. 1 i Storbritannia (i 3 uker) og holdt seg på albumlistene i over et år. Selv om det bare nådde topp 53 i USA, holdt *Avalon* ut som en vedvarende hit og ble bandets eneste millionselgende plate i det landet.

"More Than This" be sluppet som singel før albumet,  den ble en topp 10-hit i Storbritannia, Australia og flere europeiske land. Tittelsporet ble gitt ut som albumets andre singel og det ble også en UK Top 20 hit. En tredje singel, "Take a Chance With Me", med en omarbeidet versjon av albumsporet "The Main Thing" som B-siden, nådde Storbritannias topp 30 og var Roxy Musics siste britiske hit, så langt. Både "More Than This" (nr. 103) og "Take a Chance With Me" (nr. 104) klarte seg relativt bra i USA.

Tittelen på albumet, Avelon, er en legendarisk øy som opptrer i legendene om kong Arthur.

## Spor
All musikk og tekster er av Bryan Ferry, bortsett fra spor 5, 7 og 10.

* More than This – 4:30
* The Space Between – 4:30
* Avalon – 4:16
* India – 1:44
* While My Heart Is Still Beating – Ferry og Andy Mackay – 3:26
* The Main Thing – 3:54
* Take a Chance with Me – Ferry og Phil Manzanera – 4:42
* To Turn You On – 4:16
* True to Life – 4:25
* Tara – Ferry og Mackay – 1:43

## Medvirkende

### Roxy Music

* Bryan Ferry - vokal, keyboard, gitar, synthesizer 
* Phil Manzanera - gitar 
* Andy Mackay - saksofoner

### Andre medvirkende

* Neil Hubbard - gitarer 
* Alan Spenner - bassgitar (på spor 1, 3, 4, 5, 6, 8 og 10) 
* Neil Jason - bassgitar (på spor 2, 6, 7 og 9) 
* Paul Carrack - piano (på spor 8) 
* Andy Newmark - trommer (alle spor bortsett fra 8 og 10) 
* Rick Marotta - trommer (på spor 8) 
* Jimmy Maelen - perkusjon (på spor 1, 2, 3, 5, 7 og 9) 
* Kermit Moore - cello (på spor 8) 
* Fonzi Thornton - sang (på spor 1, 2, 3, 5, 6, 7 og 9) 
* Yanick Étienne - sang (på spor 3)

### Produksjon

* Rhett Davies - produsent 
* Roxy Music - med produsenter 
* Peter Revill - assisterende produsent 
* Ian Little - assisterende produsent 
* Benjamin Arbiter - assisterende produsent 
* Barry Bongiovi - assisterende produsent 
* Colin Good - assisterende produsent 
* Bob Clearmountain - teknikker; mikser 
* Michael Boddy - assisterende teknikker

## Referanser


## Eksterne lenker
*
Rebecca Clarke

**Rebecca Helferich Clarke** (1886–1979) var en britisk-amerikansk bratsjist og komponist. Hun ble internasjonalt kjent som bratsjist, og som en av de første kvinnelige profesjonelle orkestermedlemmer. Clarke ble født i Harrow, England av en tysk mor og amerikansk far, og hadde dermed både britisk og amerikansk statsborgerskap. Hun studerte ved Royal Academy of Music (RAM) og Royal College of Music (RCM) i London. I voksen alder tilbrakte hun lange perioder av sitt liv i USA, der hun slo seg ned for godt etter andre verdenskrig. Clarke regnes blant en av de viktigste britiske komponister i mellomkrigstiden. Hun giftet seg med pianisten James Friskin i 1944.

## Biografi
Rebecca var datter av den amerikanske Joseph Clarke og tyske Agnes Helferich. Faren var voldelig mot sine barn og bedro sin hustru med en rekke kvinner som vanket i huset. Hun begynte på RAM i 1903, der hun studerte fiolin. I 1905 måtte hun uten varsel slutte på skolen, da hennes lærer i harmonilære Percy Miles fridde til henne. I 1907 begynte hun studier i komposisjon ved RCM, og ble Charles Villiers Stanfords første kvinnelige student. Igjen måtte hun bryte studiene før tiden. Clarke hadde kritisert sin far for kvinnehistoriene hans, og ble kastet ut hjemmefra.

For å livnære seg prøvde hun seg på en karriere som bratsjist. I 1912 ble hun en av de første kvinnelige bratsjister i et profesjonelt - og formelt mannlig - orkester, ansatt av Henry Wood i Queen’s Hall orchestra. I 1916 reiste hun til USA og turnerte der sammen med sine to brødre. Sammen med cellisten May Mukle, reiste hun omkring i Hawaii i perioden 1918 til 1919, og deretter på en verdensturne i de britiske kolonier i 1923.

I løpet av disse årene ble Clarke særlig kjent som komponist for sin sonate for bratsj (1919) og piano trio (1921). Verkene anses som eksempler på senromantisk sonateform, i tysk tradisjon. Begge komposisjoner nådde høyt opp i Berkshire (Mass.) Festival of Chamber Music, finansiert av Elizabeth Sprague Coolidge. Coolidge bestilte også *Rapsodi for cello og piano* i 1923. Clarke ble dermed den eneste kvinnelige komponist som den berømte mesenen støttet.

Det meste av Clarks musikk ble aldri publisert. I sine memoarer beskriver hun vanskelighetene med å få utgitt pianotrioen. Disse kan ha tatt motet fra henne med tanke på å få utgitt andre verker. På tross av dette er hun regnet som en av de viktigste britiske komponister i mellomkrigstiden.
Fil:Aeolian Hall program (13 Feb 1918).jpg|Konsert med May Mukle i 1918.
Fil:Rebecca Helferich Clarke 1976-cropped.jpg|1976


## Referanser


## Eksterne lenker
* 
*
Solberg idrettspark

**Solberg idrettspark** ligger i sentrum av Solbergelva og består av flere kunstgressbaner, flerbrukshall og kunstisbane.

I det nye klubbhuset er det garderober, kiosk og toalett for publikum. I andre etasje er det storsal og møterom.

## Historie
i 1977 kom de store lysmastene som står rundt banen i dag. I 2015 sto endelig et nytt kunstisanlegg klart på Solbergbanen, og størrelsen på banen ble samtidig økt til maks størrelse.

Før denne banen var på plass måtte bandylaget trene og spille på Vassenga i Mjøndalen når det var for mildt for naturis. Banen er belyst med LED-belysning fra fire master som er 16 meter høye.

## Lissos Arena
Lissos Arena ligger på Solbergbanen rett ved siden av den største kunstgress- og kunstisbanen. Arenaen sto klar høsten 2017 og er en kombinert kunstgress og kunstisbane på 70 x 42 meter.

## Solberghallen
Solberghallen byr på profesjonelle arrangementer som konserter, messer og utstillinger, samt innebandy, håndballkamper og annen hallidrett. Solberg Sport- og Kultursenter AS er eid av Drammen Kommune (54%), Solberg Sportsklubb (32%), og 16 prosent eies av øvrige aksjonærer. Drammen kommune er eier av bygget og største leietageren da hallen brukes av skolene i Solbergelva. Solberghallen er valgsted ved Stortingsvalg, kommunevalg og kirkevalg. Solberghallen ble åpnet i august i 1992.

## Referanser
Royal United Services Institute

**Royal United Services Institute for Defence and Security Studies** (**RUSI**) er en britisk tankesmie grunnlagt i 1831 av Arthur Wellesley, 1. hertug av Wellington. RUSI fokuserte opprinnelig på militærvitenskap og -doktrine, men har igjennom årene utvidet mandatet til alle spørsmål innen forsvars- og sikkerhetspolitikk, inkludert terrorisme og organisert kriminalitet.

Tankesmien finansieres gjennom individuelle medlemskap og bedriftsmedlemskap.

## Referanser


## Eksterne lenker
*
Matt Murray

**Matt Murray** er navnet til flere personer:

*Matt Murray (fotballspiller)
*Matt Murray (ishockeyspiller)
EM i orientering 2012

**EM i orientering 2012** ble arrangert i Skattungbyn og Falun i Sverige i 2012.

## Medaljetabell

## Referanser
Lengste skihopp i Norge

**Oversikt over «norgesrekorder» i [[skihopping]]**. Listene inkluderer også hopp med fall som er like lange eller lengre enn daværende rekord for stående hopp.

I listene er det ikke tatt hensyn til om rekorder er regnet som «offisielle», satt i konkurranse osv., bare om hoppene er stående eller med fall. Listene er basert på tilgjengelige opplysninger, hovedsakelig fra aviser.

Omtale av hopprenn, særlig i historisk tid, kan være mangelfull. Det er også bare unntaksvis at avisene har oppgitt nøyaktig hvilken rekkefølge hopp er gjort i, og i noen tilfeller har ulike aviser oppgitt motstridende opplysninger som kan være vanskelige å kontrollere i ettertid. Det vil derfor neppe noen gang bli mulig å få helt fullstendig oversikt over slike rekordlengder. Aller mest gjelder dette for «rekordhopp» med fall og for rekordhopp gjort av kvinner.

Forskjellene på rekordlengder for menn og kvinner skyldes i stor grad manglende muligheter for kvinnene til å delta i idretten. Rekordlengder for menn og kvinner kan i liten grad sammenlignes direkte, og bør sees i sammenheng med størrelsen på bakkene og omstendighetene hoppene er gjort under.

Angivelsen i listene av hvordan hoppene er gjort, er i noen tilfeller omtrentlig. «Ekstrahopp» er hopp som ble gjort i etterkant av eller mellom de to vanlige hoppomgangene, i konkurranse om damenes pokal eller om lengste stående hopp. Mange av rekordhoppene for kvinner er gjort som rene oppvisningshopp i forbindelse med renn for menn, der kvinnene ikke fikk lov til å delta i konkurransene.

Siden 1958 for menn og 2004 for kvinner er alle rekorder for lengste skihopp gjort i Norge satt i Vikersundbakken. Rekordhopp som var verdensrekord da de ble gjort er i listene merket med .

## Menn

## Kvinner

## Se også
*Verdensrekorder i skihopping
*Lengste skihopp i alle land

## Noter


## Referanser
Radiuslære

Et **radiuslære** er et måleverktøy som brukes for å måle radiusen på et arbeidsstykke.

Radiuslæret krever en sterk lyskilde bak objektet som skal måles. Læret plasseres mot overflaten som skal tolkes før man så ser om det slipper lys gjennom mellom læret og objektet, hvilket i så fall indikerer om man bør gå et blad opp eller ned i størrelse.

Et godt radiuslære har gjerne både konvekse blader (for måling av innvendig radius) og konkave blader (for måling av utvendig radius), og er gjerne utformet slik at de kan benyttes på steder hvor det kan være vanskelig å komme til. Alle bladene i et sett har ulik radius, for eksempel med radius-intervaller på 0.25&nbsp;mm eller 0.5&nbsp;mm. Bladene er gjerne laget av rustfritt stål.

## Se også
* Gjengetolk
* Føler

## Referanser


## Litteratur
* .
* .
Kamelåså

**Kamelåså** er et uttrykk fra en sketsj i første episode av den norske TV-serien *[[Uti vår hage]]* fra 2003. Uttrykket ble raskt fanget opp i befolkningen, og fikk stor utbredelse som en referanse til språkproblemer, spesielt i forhold til dansk.

## Kontekst
Sketsjen der uttrykket først ble brukt, handler om at det danske språket har blitt så vanskelig å forstå at danskene selv ikke forstår hverandre. Dette illustreres med en scene i en isenkramforretning der den danske kunden (spilt av Atle Antonsen) ikke klarer å formidle til den danske ekspeditøren bak disken (spilt av Harald Eia) hva han ønsker å kjøpe. Denne scenen utspiller seg samtidig som man hører kunden (Antonsen) kommentere hendelsen som voiceover:

*Kunden (voiceover):* – So then I just had to take a wild shot, and ehh. I just said the word...

*Kunden:* – Kamelåså.

*Ekspeditøren:* – Å... Kamelåååååså!Ordet høres ikke ut til å ha noen reell betydning, og poenget i sketsjen er at kunden (Antonsen) konstruerer ord på stedet for ikke å tape ansikt – det *lyder* dansk, og ekspeditøren våger ikke å innrømme overfor kunden at han ikke skjønner hva kunden ber om.

I et intervju med Harald Eia i *[[Typisk norsk]]* med Petter Schjerven (S1E1) forklares ordene *syglekole* og *kamelåså*. Uttrykket *kamelåså* har samme betydning som *syglekole*, som blir nevnt først i dialogen. Begge ordene betyr sykkeldekk. *Syglekole* er satt sammen av en forkludret form av *sykkel* og *kule*, altså «sykkel» og noe rundt. *Kamelåså* er satt sammen av ordene *kamel* og *låse*. Tanken er at man ser for seg svangen mellom puklene på en kamel der man låser kamelpuklene sammen og danner en sirkel.

## Referanser
Teateråret 1933

**Teateråret 1933** er en oversikt over hendelser, verk, fødte og avdøde personer med tilknytning til teater i 1933.

## Nye drama

*Federico García Lorca – *Blodbryllup* (*Bodas de Sangre*)

## Årets oppsettinger
*17. mai – *[[Jan Herwitz]]* var en en teateroppsetting basert på lystspillet med samme navn av Hans Wiers-Jenssen. Det ble satt opp på Den Nationale Scene med Karl Bergmann som regissør.
*20. august – *Selv i tider som disse* var en en teateroppsetting basert på en dramatisering av Finn Bø av romanen med samme navn av Sigrid Boo. Det ble satt opp på Den Nationale Scene med Victor Ivarson som regissør.
*1. september – *Augurerne* var en en teateroppsetting basert på en komedie av B. V. Holbæk-Hanssen. Den hadde urpremiere på Den Nationale Scene med Christian Sandal som regissør.
*12. september – *Broadway* var en en teateroppsetting basert på lystspillet med samme navn av George Abott og Philip Dunning. Det ble satt opp på Den Nationale Scene med Gösta Ekman d.e. som regissør.

## Fødsler

## Dødsfall

## Bildegalleri

12_af_vore_samtidige_-_no-nb_digibok_2012071608100-33.jpg|Johan Bøgh(1848–1933)
John_Galsworthy_2.jpg|John Galsworthy(1867–1933)
Kent_Andersson.png|Kent Andersson(1933–2005)


## Referanser
Abigail McCluskey

**Abigail McCluskey** (født 26. juli 1996) er en canadisk skøyteløper.

## Karriere
McCluskey debuterte i internasjonale mesterskap i junior-VM på skøyter 2016 i Changchun i Kina hvor hun var med på lagsprintlaget sammen med Béatrice Lamarche og Gabrielle Sanson som tok 5.-plass og individuelt en 9.-plass på fellesstart som beste plasseringer.

Sesongen 2018/19 vant hun  meter og var med på vinnerlaget i lagsprint i neo-senior verdenscupen på skøyter i slutten av november 2018 i Tomaszów Mazowiecki i Polen. I tillegg var hun topp-3 på resterende øvelser hun deltok på i Tomaszów Mazowiecki.

Sesongen 2019/20 vant hun  meter og var med på vinnerlaget i lagsprint i neo-senior verdenscupen på skøyter i slutten av november 2019 i Enschede i Nederland og tok 3.-plasser på både  meter og i fellesstart. I begynnelsen av februar 2020 debuterte hun på meter i B-gruppa (15.-plass),  meter i B-gruppa (6.-plass) og på  meter i B-gruppa (10.-plass) i senior-verdenscupen på skøyter i Calgary i Canada. Den påfølgende helgen debuterte hun i et seniorverdensmesterskap i Enkeltdistanse-VM 2020 i Salt Lake City i USA hvor hun deltok på  meter (24.-plass) og på  meter (19.-plass). To uker senere deltok hun i Sprint-VM 2020 (21.-plass sammenlagt) i Hamar i Norge.

Sesongen 2020/21 deltok hun i skøytebobla i Heerenveen i Nederland, hvor hun gikk den første verdenscuphelgen ultimo januar 2021 samt i Enkeltdistanse-VM 2021 medio februar.

## Sammenlagt i [[Verdenscupen på skøyter|Verdenscupen]]
Oppdatert etter sesongen 2020/21.

## Referanser




## Eksterne lenker
* 
* 
*  Abigail McCluskey på www.isu.html.infostradasports.com
*  Abigail McCluskey på SpeedskatingResults.com
*  Abigail McCluskey på Jakub Majerski's Speedskating database (Adelskalender distanser og sammenlagt)
*  Abigail McCluskey  på Speed Skating Canada
;Bilder
*  Bilder av Abigail McCluskey på SpeedSkatingPhotos.info/DesgPhoto.com
Junior-VM i curling 1988

**Junior-VM i curling 1988** ble arrangert i Füssen og Chamonix i 1988.

## Sluttspill
### Menn

### Kvinner

## Referanser
Junior-VM i curling 1990

**Junior-VM i curling 1990** ble arrangert i Portage la Prairie i Canada i 1990.

## Sluttspill
### Menn

### Kvinner

## Referanser
Carl Martin Eggesbø

**Carl Martin Eggesbø** (født 1995) er en norsk skuespiller. Han er utdannet ved Teaterhøgskolen som er en avdeling ved Kunsthøgskolen i Oslo.

Eggesbø ble kjent som skuespiller gjennom rollen som Eskild i NRK-serien ''Skam''. Senere har han hatt flere roller på teater, film og TV, og i 2021 vant han realityserien ''Kompani Lauritzen'' på TV 2. 

## Film og TV
* 2015–2017: ''Skam'' (TV-serie)
* 2020: ''Den største forbrytelsen'' (spillefilm)
* 2021: ''Pørni'' (TV-serie)
* 2021: *[[Kampen om Narvik]]* (spillefilm)

## Referanser


## Eksterne lenker
*
Junior-VM i curling 1991

**Junior-VM i curling 1991** ble arrangert i Glasgow i Skottland i 1991.

## Sluttspill
### Menn

### Kvinner

## Referanser
Indrek Kannik

**Indrek Kannik** (født 1965) er en estisk utenrikstjenestemann og politiker.

## Liv og virke
Han gikk gymnaset i Tallinn og studerte journalistikk ved Universitetet i Tartu i glasnosttiden. Han var med i den estiske studentbevegelsen, og Kannik ble blant de unge, nyutdannede som kom til makten i det uavhengige Estland.

Ved de første frie parlamentsvalgene i 1992 ble Kannik valgt inn i parlamentet for det konservative-kristendemokratiske valgforbundet «Fedreland». I januar 1994, 29 år gammel, ble han forsvarsminister i Mart Laars regjering, men ble av uklare grunner presset ut av regjeringen i mai samme år. Kannik kom i et motsetningsforhold til Laar, og han tilhørte dem som så brøt ut av valgforbundet og dannet Det republikanske og konservative folkepartiet. Kannik gikk ut av parlamentet i 1999. Da hadde partiet hans allerede gått sammen med sosialdemokratene, anført av Toomas Hendrik Ilves.

Kannik var utenriksredaktør i *[[Postimees]]* fra 2000 til 2001. Senere har han arbeidet for Estlands forsvarsministerium, etterretningstjenesten og EUs østlige partnerskap. Han spilte en viktig rolle for Estlands tilslutning til NATO i 2004. Fra 2006 til 2011 var han sikkerhetspolitisk rådgiver for Estlands president Toomas Hendrik Ilves.

I 2020 ble han direktør for International Center for Defense and Security (ICDS) i Tallinn.

For arbeidet med Estlands NATO-medlemskap ble han hedret med 3. klasse av Den hvite stjernes orden i 2005.

## Referanser
Felix Faust

**Felix Faust** er en fiktiv superskurk som opptrer i fortellinger utgitt av DC Comics. Figuren dukket først opp i 1962 som en av motstanderne til Justice League of America.

Felix Faust dukket opp i live-action TV-serien *[[Constantine (2014)|Constantine]]*; rollen ble da spilt av Mark Margolis.

## Referanser


## Eksterne lenker
*
Walther Funk

**Walther Immanuel Funk** (født 18. august 1890, død 31. mai 1960) var en tysk økonom, journalist og nazist som var finansminister (Reichswirtschaftsminister) og riksbanksjef (Reichsbankpräsident) i Tyskland fra 1938 til 1945.

Funk ble født i Kaliningrad som den gangen var en del av Tyskland. Han deltok som soldat i første verdenskrig frem til han ble såret i 1916. Deretter tok han fatt på studier i juss, økonomi og filosofi. Han ble gift i 1920. Han arbeidet som journalist i en avis frem til 1931.

Han meldte seg inn i NSDAP i 1931 og ble innvalgt i Riksdagen året etter. Han ble utnevnt til statssekretær i 1933, finansminister i 1938 og riksbanksjef i 1939. Han hadde to sistnevnte poster til krigens slutt.

Etter andre verdenskrig ble han stilt for Nürnbergprosessene og dømt til livstid i fengsel for forbrytelser mot menneskeheten. Han ble løslatt i 1957 på grunn av sviktende helse og døde tre år senere.

## Referanser
NumPy

**NumPy** er et bibliotek i Python. Det er en del av biblioteket Pylab, og håndterer en rekke matematiske funksjoner. Navnet er en blanding av forkortelsen **Num** og **Py**, som står for **Number** og **Python.**

## Bruk av numpy
NumPy importeres ofte som forkortelsen np:

```python
import numpy as np
```


NumPy brukes, som navnet tilsier i stor grad for matematikk, men har andre funksjoner i tillegg. Eksempler på disse er å lage arrayer, som er en form for liste man kan utføre logiske operasjoner på.

```python
# En kan lage et array slik

test_array = np.array(["Dette", "er", 1, "test"])

# Eller slik

test = ["Dette", "er", 1, "test"]

test_array = np.array(test)

# Bruke logiske operasjoner

tall_array = [3, 1, 4, 1, 5, 9, 2, 6, 5, 3, 5, 8, 9, 7, 9, 3, 2, 3, 8, 4, 6]

test_selektiv_array = tall_array >= 5

print(test_selektiv_array)

# Output

[5, 9, 6, 5, 5, 8, 9, 7, 9, 8, 6]
```
Fra Darwin til Hitler

***Fra Darwin til Hitler: evolusjonsetikk, eugenikk og rasisme i Tyskland*** er en bok fra 2004 av Richard Weikart, en historiker ved California State University, Stanislaus og senior stipendiat for Center for Science and Culture of the creationist Discovery Institute. Arbeidet er kontroversielt.  Graeme Gooday, John M. Lynch, Kenneth G. Wilson og Constance K. Barsky skrev at «mange anmeldere har beskyldt Weikart for selektivt å se på sitt rike primærmateriale, ignorere politiske, sosiale, psykologiske og økonomiske faktorer» som hjalp forme nazistisk eugenikk og rasisme.

## Bakgrunn og oppsummering
Discovery Institute, knutepunktet for intelligent design-bevegelsen, «ga avgjørende finansiering» til forskningen bak boken. Instituttet driver DarwinToHitler.com, som fremmer boken og intelligent design. Historiker og kritiker av den intelligente designbevegelsen Barbara Forest uttaler at boken er knyttet til instituttets «kilestrategi» om å angripe darwinistisk vitenskap som moralsk korrupt. Denne strategien tar sikte på å «beseire det materialistiske verdensbildet» representert av evolusjonsteorien til fordel for «en vitenskapskonsonant med kristen og teistisk overbevisning.»

Weikart har dukket opp i kreasjonistiske filmer som promoterer boken. I 2006 dukket Weikart opp i Coral Ridge Ministries' kreasjonistiske film *Darwins Deadly Legacy,* der Weikart hevder at «darwinistisk ideologi er kjernen» i nazismen og D. James Kennedy konkluderer: «For å si det enkelt, ingen Darwin, ingen Hitler.»  I 2008 dukket Weikart også opp i *Expelled: No Intelligence Allowed* , en pro-intelligent designfilm, som blant annet antyder at Charles Darwins ideer ledet til nazistenes grusomheter.
The New York Observer

***The New York Observer*** var en ukeavis som ble utgitt på papir fra 1987 til 2016, og fra 2016 ble videreført som nettmagasinet ***Observer***. Nettstedet inneholder artikler om kultur, eiendom, media, politikk, underholdningsbransjen og forlagsvirksomhet.

## Referanser


## Eksterne lenker
* 
*
Berkeley Repertory Theatre

**Berkeley Repertory Theatre** er et regionalt teaterselskap som ligger i Berkeley i California. De spiller syv produksjoner hver sesong fra de to scenene i downtown Berkeley.

## Referanser


## Eksterne lenker
*
Slava-klassen

**Slava-klassen**, sovjetisk betegnelse **Prosjekt 1164 ''Atlant**'' (russisk for Atlantis), er en klasse av missilkryssere designet og bygget i Sovjetunionen for den sovjetiske marinen, og som drives i dag av den russiske marinen.

## Referanser


## Eksterne lenker

* 
* 
* 
* 
*
Marte Leinan Lund

**Marte Leinan Lund** (født 1. april 2001) er en norsk kombinertløper som representerer Tolga IL. 

Hun ble norgesmester i kombinert (2,5 km Individuell Gundermetode) under NM i kombinert 2020, og fikk sølv på 5 km Individuell Gundermetode. Under NM i kombinert 2019 fikk hun gull i lagsprint sammen med Gyda Westwold Hansen. 

Under Junior-VM på ski 2020 fikk hun gull på mikslag, sammen med Sebastian Østvold, Gyda Westvold Hansen og Andreas Skoglund, og hun kom på femteplass i normalbakke. Hun debuterte i Verdenscupen i kombinert den 18. desember 2020, der hun kom på fjerdeplass. 

Under Junior-VM på ski 2021 vant Norge igjen gull i mikslag, og Lund tok sølv i normalbakke bak Gyda Westvold Hansen. Hun deltok i Ski-VM 2021, der hun vant bronse på kvinnenes kombinertrenn.

## Familie
Hun er yngre søster til kombinertløperen Mari Leinan Lund.

## Referanser


## Eksterne lenker
*
Consuelo de Fátima Rodríguez Píriz

**Consuelo de Fátima Rodríguez Píriz** (født i 1960 i Olivenza i provinsen Badajoz i Spania, død 22. februar 2021 i Badajoz) var en spansk politiker fra Partido Popular.

## Biografi
Rodríguez tok en grad i psykologi ved Universitetet i Granada og diplom ved Universitetet i Extremadura. 

Mellom 1999 og 2011 var hun byråd i Badajoz med ansvar for avdelingene for kultur, markeder og festivaler. Ved regionalvalget i Extremadura i 2011 ble hun folkevalgt til Asamblea de Extremadura, parlamentet i regionen Extremadura, og innehadde dette vervet til sin død. Hun var også første visepresident for det autonome kammer fra 2011 til 2015.

Tidlig i februar 2021 ble hun innlagt på universitetssykehuset i Badajoz med covid-19. Hun døde den 22. 2021.

## Referanser
Paul Fildes

**Paul Gordon Fildes** (10. februar 1882 - 5. februar 1971) var en britisk patolog og mikrobiolog som arbeidet med utviklingen av kjemisk-biologiske våpen i Porton Down under andre verdenskrig.

Fildes tjenestegjorde som løytnant i Royal Naval Volunteer Reserve og var stasjonert på Royal Naval Hospital Haslar under første verdenskrig. I 1919 ble han utnevnt til til offiser i Den britiske imperieordenen. Etter å ha jobbet på London Hospital som bakteriologassistent, flyttet han i 1934 for å jobbe på Middlesex Hospital. Han ble valgt til fellow i Royal Society i 1934. I 1940 hjalp han Donald D. Woods med å oppdage hvordan sulfonamider virker. I 1940 ble Fildes satt i spissen for en nyopprettet avdeling, Biologiavdelingen, Porton (BDP) i Porton Down for å studere de defensive implikasjonene av et bakterieangrep og bygde der opp et team av mikrobiologer for å studere bruken av biologiske våpen, inkludert miltbrann og botulinumtoksin. Et tidlig prosjekt var å lage et lager med en million miltbrannimpregnerte storfekaker som skulle brukes i et mulig gjengjeldelsesangrep. I 1942 utførte gruppen tester av et miltbrannbiovåpen utviklet på Porton Down på Gruinard Island i Skottland. Han bisto også med miltbrannstammeundersøkelsene på Gruinard Island, ved å utføre obduksjon på kroppene til miltbranneksponerte sauer, for å avgjøre om de hadde dødd som et direkte resultat av miltbrannforgiftning. Dette arbeidet produserte verdens første fungerende miltbrannbombe sommeren 1942.

På slutten av krigen vendte han tilbake til universitetslivet og overlot kontrollen over avdelingen til sin stedfortreder David Henderson, som skulle føre tilsyn med byggingen av et nytt spesialdesignet laboratorieanlegg og opprettelsen av den autonome avdelingen for mikrobiologisk forskning.

Etter krigen jobbet Fildes ved Sir William Dunn School of Pathology i Oxford, ledet av nobelprisvinneren Howard Florey. 

Han ble adlet i 1946. Fildes mottok Copley-medaljen i 1963 fra Royal Society.

## Referanser
Mari Leinan Lund

**Mari Leinan Lund** (født 28. mai 1999) er en norsk kombinertløper som representerer Tolga Idrettslag.

Hun tok bronse på 5 km (Individuell Gundermetode) under Sommer-NM i kombinert 2017. Hun deltok i NM i kombinert 2019 i november 2018, og vant der sølv i lagsprint sammen med Hanna Midtsundstad, og hun kom der på femteplass på 5 km fellesstart og niendeplass på 5 km Individuell Gundermetode. 

Under Sommer-NM i kombinert 2019 fikk hun sølv i Individuell Gundermetode, bak Mille Moen Flatla. Hun fikk sølv på 5 km Individuell Gundermetode under Sommer-NM i kombinert 2020, og under NM i kombinert 2021 fikk hun igjen sølv på 5 km Individuell Gundermetode, bak Gyda Westvold Hansen.

Den 18. desember 2020 debuterte hun i verdenscupen i Ramsau under 2020/21-sesongen, der hun kom på sjuendeplass.

Leinan Lund ble tatt ut i den norske troppen til Ski-VM 2021,  hvor hun tok sølv i kvinnenes kombinertrenn.

## Familie
Hun er storesøster til kombinertløperen Marte Leinan Lund.

## Referanser


## Eksterne lenker
* 
*
Emil J. Freireich

**Emil Jay Freireich** (født 16. mars 1927 i Chicago i USA, død 1. februar 2021 i Houston i Texas) var en amerikansk medisiner (onkologi, hematologi). Han forsket på leukemi og var pioner innen utviklingen av kjemoterapeutika mot kreft og spesialkombinert kjemoterapi ved akutt leukemi.

## Liv og virke
### Bakgrunn
Emil J. Freireich var sønn av Mary (*Klein*) og David Freireich, jødiske innvandrere fra Ungarn. Faren døde da han var to år gammel. Han vokste opp i fattige kår under den store depresjonen og studerte medisin ved University of Illinois at Urbana-Champaign med bachelor i 1947 og doktorgrad i 1949. 

### Karriere
Så var han lege i *internship* i Cook County Hospital og fullførte 1951-1953 faglegeutdannelse (*residency*) i indremedisin ved Presbyterian Hospital i Chicago. Fra 1953 til 1955 var har assistent ved Boston University, der han gjorde seg bemerket ved en studie om anemi. Den førte til at han i 1955 ble invitert til National Cancer Institute (NCI).

Ved NCI befattet han seg med leukemi hos barn (akutt lymfatisk leukemi). Ved innføring av transfusjon av blodplater løste han først problemet med at mange pasienter blødde ut. Så vendte han oppmerksomheten mot kjemoterapien og eksperimenterte med kombinasjonspreparater av kjemoterapeutika, inspirert av hvordan dette virket ved tuberkulose. Sammen med Emil Frei III og James F. Holland registrerte han remisjonsuksesser og publiserte i 1965 sammen med Frei en sammenfattende studie. Han ble til sist *Senior Investigator* og leder for leukemitjenesten ved NCI.  

I 1965 vekslet han over til professor ved M. D. Anderson Cancer Center ved University of Texas. Der oppbygde han kjemoterapien sammen med Emil Frei, som han allerede hadde arbeidet med på NCI – tidligere hadde man i Texas-senteret det meste satset på stråleterapi og kirurgi.

I 1972 mottok han Lasker~DeBakey Clinical Medical Research Award, i 1983 Ketteringprisen. I 1982 ble han æresdoktor ved University of Illinois (Ph.D.). I 2019 fikk Freireich AACR Award for Lifetime Achievement in Cancer Research.

Freireich hadde gått i pensjon i september 2015, etter å ha arbeidet ved MD Anderson Cancer Center i femti år. Han fortsatte imidlertid på deltid med noe undervisning frem til utbruddet av covid-19-pandemien spredte seg til Texas.  Deretter deltok han virtuelt over dataskjermen på senterets viktigere møter.

Den 1. februar 2021 døde Freireich i en alder av 93 år i Houston, som følge av covid-19.

## Litteratur
* Vincent T. DeVita, Edward Chu: *A history of cancer chemotherapy.* In: *Cancer Research.* Band 68, 2008, S. 8643–8653, online

## Skrifter i utvalg
* E. Frei III, E. J. Freireich, E. Gehan, u.&nbsp;a.: *Studies of sequential and combination antimetabolite therapy in acute leukemia: 6-mercaptopurine and methotrexate: from the acute leukemia group.* I: *Blood.* Bind 18, 1961, s. 431–454.
* E. J. Freireich, M. Karon, E. Frei III: *Quadruple combination therapy (VAMP) for acute lymphocytic leukemia of childhood.* I: *Proc. Am. Assoc. Cancer Res.* Bind 5, 1964, s. 20.

## Referanser


## Eksterne lenker
* Homepage 
* Portrett i Houston Chronicle 27. mars 2015
Anis al-Naqqash

**Anis al-Naqqash** (arabisk: أنيس النقاش; født 1951 i Beirut i Libanon, død 22. februar 2021 i Damaskus i Syria), også kjent som **Naccache**, var politisk aktivist og geriljakjemper som var straffedømt for terrorismekriminalitet.

## Biografi
Anis al-Naqqash, som av yrke var arkitekt og dekoratør, konverterte fra sunni- til sjia-islam og sverget lojalitet til Ruhollah Khomeini etter at den iranske revolusjon hadde seiret.

I 1968 sluttet han seg til Fatah-bevegelsen og var på flere oppdrag i Libanon, Palestina og Europa; og så ble han en av de første operative under konflikten i Sør-Libanon i 1978. I desember 1975 var han del av et sekspersoners lag utsendt av den venezuelanske geriljakjemperen Carlos «Sjakalen» og som gjennomførte OPEC-aksjonen i Wien i Østerrike.

I 1980 ble Anis al-Naqqash anklaget for å ha medvirket i en feilslått drapsforsøk på den siste statsminister fra pahlavimonarkiets Iran, Shapur Bakhtiar i Neuilly-sur-Seine utenfor Paris. En domstol i Paris dømte ham den 10. mai 1980 til livsvarig fengselsstraff. Drapsforsøket hadde ført til at en politimann og en sivilist ble drept. Al-Naqqash og fire medvirkende ble løslatt den 27. juni 1990 etter å ha blitt benådet av den franske president François Mitterrand.

Han døde av COVID-19 på et sykehus i Damaskus i en alder av 70 år den 22. februar 2021.

## Referanser
Iza

**Iza** er en venstre sideelv til Tisza i regionen Maramureș i Romania. Den springer ut ved fjelltoppen Bătrâna i Rodnafjellene i en høyde på  moh., krysser Maramureș-depresjonen og renner ut i Tisza vest for byen Sighetu Marmației i 268 meters høyde.

Iza har en lengde på 80 kilometer, med et nedbørfelt på  km². De viktigste sideelvene er de til venstre: Mara med Cosăul, Baicu, Botiza og Slătioara. Til høyre mottar Iza Ronișoara (22 km) som de viktigste sidelven.

## Referanser


## Eksterne lenker
*
Debye-Falkenhageneffekten

Økningen i ledningsevnen til en elektrolyttløsning når den påførte spenningen har en veldig høy frekvens er kjent som **Debye–Falkenhageneffekten**.  Impedansmålinger på vann-p-dioksan og metanol-toluensystemene har bekreftet Falkenhagens spådomm i 1929.

## Referanser
Ionisk atmosfære

**Ionisk atmosfære** er et begrep som anvendes i Debye-Hückel teori som forklarer den elektrolytiske ledningsevne oppførsel av løsninger. Det kan generelt defineres som området hvor en belastet enhet er i stand til å tiltrekke seg en enhet med motsatt ladning.

## Asymmetri eller avslapningseffekt
Hvis et elektrisk potensial påføres en elektrolytisk løsning, vil et positivt ion bevege seg mot den negative elektroden og dra med seg et følge av negative ioner. Jo mer konsentrert løsningen, desto nærmere er disse negative ionene det positive ionet, og jo større motstand opplever det positive ionet. Denne innflytelsen på hastigheten til et ion er kjent som **Asymmetri-effekten** fordi den ioniske atmosfæren som beveger seg rundt ionet ikke er symmetrisk; ladetettheten bak er større enn foran, noe som reduserer ionens bevegelse. Tiden som kreves for å danne en ny ionisk atmosfære til høyre eller tiden som kreves for ionisk atmosfære til venstre for å falme bort, er kjent som avslapningstid. Asymmetrisering av ionisk atmosfære forekommer ikke i tilfelle av Debye-Falkenhageneffekten på grunn av høyfrekvent avhengighet av ledningsevne.

## Elektroforetisk effekt
Dette er en annen faktor som reduserer bevegelsen til ioner i en løsning. Det er tendensen til det anvendte potensialet til å flytte selve den ioniske atmosfæren. Dette drar løsemiddelmolekylene med på grunn av de attraktive kreftene mellom ioner og løsemiddelmolekyler. Som et resultat blir sentralionen i sentrum av den ioniske atmosfæren påvirket til å bevege seg mot polen motsatt sin ioniske atmosfære. Denne tilbøyeligheten forsinker bevegelsen.

## Begrensninger til modellen
Modellen for ionisk atmosfære er mindre tilstrekkelig for konsentrerte ioniske løsninger nær metning. Disse løsningene så vel som smeltede salter eller ioniske væsker har en struktur som ligner på det krystallinske strukturen der vannmolekyler er lokalisert mellom ioner.

## Referanser
Vișeu

**Vișeu** (ungarsk: *Visó*) er en venstre sideelv til Tisza i regionen Maramureș i Romania. Elven springer ut fra  meters høyde under Prisloppasset i Rodnafjellene. Den er 82 km lang og munner ut i Tisza i 330 meters høyde ved landsbyen Valea Vişeului.

## Referanser


## Eksterne lenker
*
Orkland Folkehelsesenter

**Orkland Folkehelsesenter** er et bygg på Orkanger i Orkland kommune. Bygget stod ferdig våren 2020. Det har et areal på 10 000 kvadratmeter og er lokalisert og sammenbygget med Orklahallen på Orkanger. 

Folkehelsesenteret inneholder en rekke helserelaterte kommunale tjenestetilbud samt utleielokaler for private helseaktører.

Bygget inneholder Orklandbadet, et  kvadratmeter stort badeanlegg med to opplæringsbasseng med heve- og senkebunn, eget stupebasseng og konkurransebasseng. I tillegg er det aktivitetsbasseng med sklie og boblebad, badstuer, barnebasseng. Orklandbadet inneholder også treningssenter og resepsjon med matservering.

Folkehelsesenteret er et plussenergisenter. Det betyr at senteret kan produsere mer energi enn det bruker, slik at det kan levere overskuddsenergi på nettet.

## Historikk
Ideen om et folkebad og folkehelsesenter dukket opp 2013. Året etter begynte Orkdal kommune å sette av øremerkede midler til realiseringen av bygget. Byggearbeidet startet i mai 2018 og mars 2020 stod senteret ferdig, tre måneder etter at Orkland kommune var etablert.

## Referanser
Avalon (sang)

**Avalon** er en sang fra 1982 av det engelske popbandet Roxy Music. Den ble gitt ut som andre singel fra albumet *[[Avalon (album)|Avalon]], "Always Unknowing" er B-siden.* Singelen nådde en trettendeplass i Storbritannia.

Under innspillingen av albumet hørte Bryan Ferry den haitiske sangeren Yanick Étienne synge i et annet studio. Han inviterte henne til å synge på "Avalon", noe som førte til særegne koring.

Det ble gitt ut en musikkvideo som reklame for albumet og singelen. Den ble filmet på Mentmore Towers og regissert av Howard Guard. Skuespillerinnen var Sophie Ward, datter av skuespilleren Simon Ward. 

British House-dansegruppen M People kovret i 1997 "Avalon".

## Medvirkende

* Bryan Ferry - vokal, keyboard 
* Andy Mackay - saksofon 
* Phil Manzanera - gitar 
* Neil Hubbard - gitar 
* Alan Spenner - bassgitar 
* Andy Newmark - trommer 
* Jimmy Maelen - perkusjon 
* Fonzi Thornton - kor 
* Yanick Étienne - kor

## Hit-lister

## Referanser
Attraktiv by

**Attraktiv by – statens pris for bærekraftig by- og stedsutvikling** er en norsk pris som deles ut årlig av Kommunal- og moderniseringsdepartementet. Den ble etablert i 2015. Målgruppen er kommuner eller andre aktører som har involvert offentlige, private og frivillige krefter i planlegging og gjennomføring av tiltak som har medført en kvalitetsmessig opprusting av byen.

Prisen skal belønne planlegging og gjennomføring av bærekraftig by- og stedsutvikling, der både økonomisk, sosial og miljømessig bærekraft skal tillegges vekt. Det er ikke et kriterium at stedet har bystatus.

## Prismottagere
* 2015: Trondheim ved St. Olavs Hospital
**Finalister: Stavanger Øst og Lillestrøm
* 2016: Bodø
**Finalister: Asker og Hammerfest
* 2017: Fredrikstad
**Finalister: Arendal og Egersund 
* 2018: Kristiansand
**Finalister: Askim og Svolvær 
* 2019: Bergen
**Finalister: Moss og Voss 
* 2020: Straumen
**Finalister: Porsgrunn og Hamar
*2021: Skien og Porsgrunn
**Finalister: Bydelen Saupstad/Kolstad i Trondheim og Henningsvær
*2022: Sandnes
**Finalister: Harstad og Bryne
*2023: Ingen utdeling av pris pga. innstramming av departementets budsjett.

## Referanser


## Eksterne lenker
*
Bjørnar Buhaug

**Bjørnar Buhaug** (født 1984) er en norsk gårdbruker og lokalpolitiker for Senterpartiet.

Buhaug ble første gang valgt inn i kommunestyret i Leksvik i 2003. Han var førstekandidat på Senterpartiets liste ved kommunevalget i 2015. Han var varaordfører i Leksvik fra 2015 til 2017, mens Steinar Saghaug var ordfører. Etter kommunevalget 2019 ble Buhaug valgt til ordfører i sammenslåtte Indre Fosen kommune. Han stilte ikke til gjenvalg i 2023.

Han er utdannet bedriftsøkonom fra BI. Han har vært resepsjonist og salgssjef på Clarions konferansehotell på Brattøra i Trondheim. Siden 2016 har han vært sauebonde på Ytter-Røstad i Leksvik.

Han er sønn av Leksviks tidligere ordfører Borghild Husdal Buhaug.

## Referanser
2. serierunde i OBOS-ligaen 2021

**2. serierunde i [[OBOS-ligaen 2021]]** startet med fem kamper onsdag 19. mai. De tre siste kampene ble spilt dagen etterpå..











## Kampfakta

## Referanser
Hanna Midtsundstad

**Hanna Midtsundstad** (født 22. september 1999) er en norsk kombinertløper som representerer Våler IF. Hun ble den første kvinnelige norgesmesteren i kombinert da hun vant Gundersen under NM i kombinert 2016. Hun konkurrerer også i skihopping, og har laggull fra NM i skihopping 2019.

## Idrettskarriere
Hun vant 3 km Gundersen under NM i kombinert 2016, som var det første norgesmesterskapet i kombinert for kvinner som ble arrangert. Under NM i kombinert 2017, som ble arrangert i november 2016, fikk hun sølv på 5 km Gundersen, bak Anna Odine Strøm. Hun vant 5 km Gundersen under Sommer-NM i kombinert 2017 i september, og fikk sølv på samme distanse under Sommer-NM i kombinert 2018. 

NM i kombinert 2019 ble arrangert i november 2018, og Midtsundstad fikk der bronse på 5 km fellesstart, og hun fikk sølv på lagsprint sammen med Mari Leinan Lund. Hun deltok igjen i NM i kombinert 2020, og fikk der bronse på 2,5 km Gundersen, og hun kom på femteplass på 5 km Gundersen. 

Den 18. desember 2020 debuterte hun i verdenscupen i Ramsau under 2020/21-sesongen, der hun kom på ellevteplass. Under NM i kombinert 2021 fikk hun bronse på 2,5 km Gundersen, og hun kom på fjerdeplass på 5 km Gundersen.

Hun ble tatt ut i den norske troppen til Ski-VM 2021. 

## Referanser


## Eksterne lenker
* 
*
Federal Information Processing Standard

**Federal Information Processing Standards** (**FIPS**) er en offentlig kunngjort standard utviklet av USA:s føderale myndigheter for bruk i datasystem av alle ikke-militære myndigheter og statlige kontraktorer, når det brukes og tilpasses for en kontrakt.  Mange av FIPS kunngjørelser er modifiserte versjoner av standarder som brukes tekniske sammenslutninger så som American National Standards Institute (ANSI), Institute of Electrical and Electronics Engineers (IEEE) og International Organization for Standardization (ISO).

## Referanser
Kjersti Kveli

**Kjersti Kveli** (født 14. november 1984) er en norsk visesanger, komponist og musikkpedagog. Hun er opprinnelig fra Snåsa.

Kveli har utdannelse innen klassisk musikk og spesialiserte seg i samtidsmusikk da hun tok en mastergrad ved Manhattan School of Music, i New York City (2008–2010). Hun har gitt ut to soloalbum og to album med folkjazzbandet Ljom. I 2015 ble hun nominert til Spellemannprisen i kategorien viser, for albumet *No e tida* (Kirkelig Kulturverksted).

## Bakgrunn
Kveli er oppvokst i Snåsa kommune. Hun gikk linjen for dans og musikk på Inderøy videregående skole (2000-2003). 

Hun har studert stemmebruk med en rekke sanglærere innen ulike sjangere, og fordypet seg i sangteknikk forbundet med heavy metal. Senere utforsket hun ku-lokkens muligheter, både for å fremføre Karin Rehnqvists verk *Puksånger* , og for å kunne arrangere og fremføre seterkauker fra hjembygda Snåsa, sammen med gruppa Ljom. 

I perioden 2008–2015 bodde Kveli i New York, hvor hun blant annet tok en mastergrad i samtidsmusikk. I den perioden fremførte hun og ga ut egen musikk med gruppene Cochlea Freedom Ensemble og KK GROUP. 

## Virke
Kveli komponerer viser med innslag av samtidsmusikk. Hun er utdannet som vokalist, musikkpedagog og sangpedagog. Hun virker også som lærer i meditasjon og selvutvikling.

Som samtidssopran medvirket hun i filmen *River of Fundament* (2014) av Matthew Barney og Jonathan Bepler.

I 2015 sang Kveli på Henning Sommeros sang *Mørkemeinn*, som var et av sporene på albumet *Fabler om en åpen kirke* (Kirkelig Kulturverksted).

## Album
* 2012 *Release the virgin* (Cochlea Prod.)
* 2015 *No e tida* (Kirkelig Kulturverksted
* 2013 *Seterkauk* – med Ljom (Kirkelig Kulturverksted)
* 2017 *Stundom* – med Ljom (Kirkelig Kulturverksted)

## Singler
* 2011 *Lenger enn langt*
* 2015 *Vårrå med meig* (Kirkelig Kulturverksted)
* 2015 *Som om det e sola* (Kirkelig Kulturverksted)
* 2015 *Slå på ring* (Kirkelig Kulturverksted)
* 2015 *No e tida* (Kirkelig Kulturverksted)

## Komposisjoner
* Animal Songs (sangsyklus for stemme og ulike instrumenter, urfremført med Cochlea Freedom Ensemble, NYC, 2013)

* 1st Sea/Bed (skrevet for og urfremført med NeoLIT-ensemble, NYC, 2013)

## Referanser